|  |  |
| --- | --- |
|  | Este artigo amosa escritos hebraicos. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Presidente de Israel** (en hebreo, **נְשִׂיא הַמְּדִינָה**, *Nesí Hamediná*) é o Xefe de Estado de Israel. Como adoita ser habitual nas repúblicas parlamentarias, o cargo ten función protocolaria, quedando o poder executivo en mans do primeiro ministro. O Parlamento ou Knesset elixe ao presidente por maioría simple para un único período de sete anos.

  

No ano 2007 Dalia Itzik ocupou o cargo de forma interina substituíndo a Moshe Katsav, que dimitiu. 

**Presidentes do Estado de Israel**

| # | Nome | Desde | Ata | Partido político |
| --- | --- | --- | --- | --- |
| 1 |  | Chaim Weizmann |  | 17 de maio de 1948 | 9 de novembro de 1952 | Sionistas Xerais |
| 2 |  | Itzhak Ben-Zvi |  | 8 de decembro de 1952 | 23 de abril de 1963 | Mapai |
| 3 |  | Zalman Shazar |  | 21 de maio de 1963 | 24 de maio de 1973 | Mapai |
| 4 |  | Efraim Katzir |  | 24 de maio de 1973 | 19 de abril de 1978 | Laborista |
| 5 |  | Yitzhak Navon |  | 19 de abril de 1978 | 5 de maio de 1983 | Mapai |
| 6 |  | Chaim Herzog |  | 5 de maio de 1983 | 13 de maio de 1993 | Laborista |
| 7 |  | Ezer Weizman |  | 13 de maio de 1993 | 13 de xullo de 2000 | Laborista |
| 8 |  | Moshe Katsav |  | 1 de agosto de 2000 | 1 de xullo de 2007 | Likud |
| 9 |  | Shimon Peres |  | 15 de xullo de 2007 | 24 de xullo de 2014 | Kadima |
| 10 |  | Reuven Rivlin |  | 24 de xullo de 2014 | 9 de xullo de 2021 | Likud |
| 11 |  | Isaac Herzog |  | 9 de xullo de 2021 | *no cargo* | Likud |
|

Todos os presidentes de Israel que accederon ao cargo desde a política, desde Jaim Weizmann até o seu sobriño Ezer Weizman, foron membros ou estiveron conectados co Partido Laborista Israelí. Moshé Katsav, foi o primeiro membro do Likud que accedeu á presidencia do Estado de Israel. Shimon Peres, foi membro do partido laborista e pertenceu ao partido Kadima.

Funcións
--------

O presidente do Estado de Israel mantén o antigo título de xefe do Sanedrín, é dicir, a entidade xudicial suprema do pobo xudeu na Terra de Israel durante os tempos antigos.

Case todas as funcións da presidencia son protocolarias e formais. É función do presidente chamar a un membro da Knesset (Parlamento) para que inicie o proceso de formación dun novo goberno tras as eleccións, ou ben pola renuncia do goberno anterior. Tamén é a súa función aceptar as credenciais dos embaixadores estranxeiros, asinar tratados e leis aprobadas pola Knesset. Tamén é tarefa do presidente o nomeamento de xuíces, do gobernador do Banco de Israel e dos xefes de misións diplomáticas no estranxeiro, todo iso de acordo coas recomendacións do organismo correspondentes.

O presidente do Estado de Israel, asesorado polo ministro de Xustiza, ten capacidade para conceder indultos a presos e conmutar penas.

Notas
-----

1. 1 2 3  The Presidency in Israel Arquivado 08 de febreiro de 2018 en Wayback Machine. President of Israel

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Presidente de Israel Modificar a ligazón no Wikidata*** |

### Outros artigos

* Primeiro Ministro de Israel

### Ligazóns externas

* Sitio oficial do Presidente de Israel